b'\n_START_ARTICLE_\nJohn McCain\n_START_SECTION_\n\xc5\xbdivljenje\n_START_PARAGRAPH_\nJohn McCain je bil senator iz Arizone, bil pa je tudi kandidat Republikanske stranke na ameri\xc5\xa1kih predsedni\xc5\xa1kih volitvah 2008, kjer ga je premagal demokratski kandidat Barack Obama. Kljub svojim trdnim stali\xc5\xa1\xc4\x8dem proti splavu ipd., je bil eden tistih republikanskih senatorjev, ki se je za dobro dr\xc5\xbeave tudi odmaknil od stali\xc5\xa1\xc4\x8d stranke. Ve\xc4\x8dkrat je postregel z mo\xc4\x8dnimi kritiki na delovanje republikanske stranke, skoparil ni niti z besedami na ra\xc4\x8dun ameri\xc5\xa1kega predsednika Donalda Trumpa, tako med kampanjo kot ob nastopu funkcije. 8. aprila 2017 se je na povabilo predsednika RS Boruta Pahorja mudil na Dnevu slovensko-ameri\xc5\xa1kega prijateljstva in zavezni\xc5\xa1tva v Andra\xc5\xbeu nad Polzelo.\n_START_SECTION_\nSmrt\n_START_PARAGRAPH_\nUmrl je dva dni po prenehanju zdravljenja mo\xc5\xbeganskega tumorja. Na \xc5\xbealni slovesnosti, ki so se je udele\xc5\xbeili \xc5\xa1tevilni republikanski in demokratski senatorji ter biv\xc5\xa1i predsednik ZDA Barack Obama, je vidno ganjen spregovoril tudi podpredsednik v \xc4\x8dasu Obamove administracije Joe Biden, ki je med drugim dejal, da je mu je bil, kljub razli\xc4\x8dnima politi\xc4\x8dnima bregovoma, McCaine kot brat. Pokopan je v Annapolisu, Maryland, na pokopali\xc5\xa1\xc4\x8du tamkaj\xc5\xa1nje ameri\xc5\xa1ke mornari\xc5\xa1ke akademije.'